Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2022/C 341/06)

Ez az értesítés az (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül közzétételre.

ÉRTESÍTÉS AZ EGYSÉGES DOKUMENTUMOT MÓDOSÍTÓ STANDARD MÓDOSÍTÁSRÓL

„Priorat/Priorato”

PDO-ES-A1560-AM03

Az értesítés időpontja: 2022.6.10.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Kisebb új földrajzi egységek felvétele

LEÍRÁS:

Számos kisebb új földrajzi egység (település és szőlőültetvény) került hozzáadásra.

Ez a módosítás módosítja a termékleírás 4.2. szakaszát a b) és c) pontok hozzáadásával. A módosítás ugyanakkor az egységes dokumentumot nem érinti.

Ez egy standard módosítás, mivel nem sorolható a 2018. október 17-i (EU) 2019/33 felhatalmazáson alapuló bizottsági rendelet 14. cikkének (1) bekezdésében meghatározott kategóriák egyikébe sem.

INDOKOLÁS:

A termékleírásban jelenleg elismert kisebb földrajzi egységeken túl a „Priorat” OEM Szabályozó Testület azon dolgozik, hogy azonosítsa az OEM területen az ingatlan-nyilvántartásban és/vagy a hivatalos térképeken szereplő helyek neveit annak érdekében, hogy megőrizze és népszerűsítse a helyi megnevezéseket.

Ezzel összefüggésben a Szabályozó Testület jelenlegi és történelmi térképek és ingatlan-nyilvántartási dokumentumok segítségével elkészített és jóváhagyott egy listát a „Priorat” OEM területen lévő helyekről azzal a céllal, hogy biztosítsa, hogy a területek „jól meghatározottak” legyenek térképek és a vonatkozó kataszteri poligonokra és parcellákra való hivatkozások által az (EU) 2019/33 rendelet 55. cikkének megfelelően.

Megfigyeltük azt is, hogy – még kisebb egységekben – bizonyos szőlőültetvények saját, egyedi elnevezést is kaptak, ami lehetővé teszi azonosításukat. Ahhoz, hogy egy egyedi helynéven vagy hagyományos néven ismert szőlőültetvényt hivatalosan is azzal a névvel azonosítsanak, a Szabályozó Testületnek be kell jegyeznie azt a Szőlőtermesztők Jegyzékébe. A „Priorat” minősített eredetmegjelölésről szóló rendelet 20. cikkének (2) bekezdésével összhangban (a katalán kormány 2006. április 18-i RP/188/2006 számú rendelete) a Jegyzéknek tartalmaznia kell többek között: „... a szőlőültetvény nevét, a helyet és a települést, ahol a szőlőültetvény található, az előállítási területet, a poligon és a parcellák Katalán Szőlőültetvények Jegyzékében [Registro vitivinícola de Cataluña] szereplő adatait, a termesztett szőlőfajtát vagy fajtákat, valamint minden olyan információt, amely szükséges a szóban forgó szőlőültetvény pontos besorolásához és körülhatárolásához”.

Egy területen (egy településrészen) a helyeket jelölő elnevezések technikai és kulturális funkcióval is bírnak: technikai részről földrajzilag azonosítják a helyeket, kulturális oldalról pedig információt közvetítenek az őket elnevezők kultúrájáról, nyelvéről és szokásairól. Ebben az összefüggésben a helynevek kollektív örökséget alkotnak, amelyet meg kell őrizni a terület nyelvi és kulturális örökségének részeként.

A helynevek értékét egy nemzet szellemi kulturális örökségének részeként elismerte többek között az Egyesült Nemzetek Szervezetének a földrajzi nevek szabványosításáról szóló kilencedik konferenciája (IX/4. határozat, New York, 2007. augusztus). Ezen értékre a Helynevek Bizottságának [Comisión de Toponimia] létrehozásáról és a 78/1991. számú helynévhasználati rendelet módosításáról szóló, 2001. január 23-i 59/2001. számú katalán kormányrendelet preambuluma is hivatkozik.

A szőlőtermesztéssel összefüggésben, és különösen a „Priorat” OEM-hez tartozó területen, a szőlőültetvények régóta fennálló gazdasági és kulturális jelentősége a helyi lakosság, valamint a nyelvi és etnikai csoportok számára egyértelműen mutatja szellemi kulturális örökségként való értéküket. A lehetőség, hogy egy bort egy bizonyos hely vagy szőlőültetvény nevével mint „kisebb földrajzi egységgel” címkézzenek fel, lehetőséget ad a szőlők termesztési helyének pontos földrajzi azonosítására. Segít továbbá azon nevek megőrzésében és népszerűsítésében, amelyeket a „Priorat” OEM terület szőlőtermesztőinek korábbi generációi adtak a körülhatárolt földrajzi területet alkotó különböző helyeknek (településrészeknek).

A cél tehát lehetőséget adni az OEM feltüntetésére engedélyezett borkészítők számára arra, hogy földrajzilag pontosan azonosítsák azt a helyet, ahol az adott bor elkészítéséhez felhasznált szőlőket termesztik, a lehető legtöbb információt nyújtva ezáltal a fogyasztóknak, valamint életben tartva és népszerűsítve azokat a neveket, amelyeken a terület helyei és szőlőültetvényei a helyi szokásoknak megfelelően ismertek.

2. Új maximális termelési hozam

LEÍRÁS:

A szőlőtermelés maximális hozamát lecsökkentik azon borok esetében, amelyeket a különböző elismert földrajzi egységekhez kapcsolódó alábbi jelölések bármelyikével látnak el: „vila” (település), „paraje” (terület), „viña clasificada” (minősített szőlőültetvény) és „gran viña clasificada” (minősített nagy szőlőültetvény).

Ez a módosítás a termékleírás 8.3. szakaszának (B) bekezdését és az egységes dokumentum 5.2. szakaszát módosítja.

Ez egy standard módosítás, mivel nem sorolható a 2018. október 17-i (EU) 2019/33 felhatalmazáson alapuló bizottsági rendelet 14. cikkének (1) bekezdésében meghatározott kategóriák egyikébe sem.

INDOKOLÁS:

A cél a minőség javítása és a fogyasztók pontosabb tájékoztatása a szőlők termesztésének helyét illetően.

3. Követelmények az új címkézési jelölések kisebb földrajzi egységekkel összefüggésben történő használatára vonatkozóan

LEÍRÁS:

Módosultak a „vino de vila de” (...-i települési bor) kifejezés használatára vonatkozó követelmények, míg az új „paraje”, „viña clasificada” és „gran viña clasificada” jelölések egy kisebb földrajzi egység nevével összefüggésben történő használatára vonatkozó követelmények meghatározásra kerültek.

Ez a módosítás a termékleírás 8.3. szakaszának (B) bekezdését és az egységes dokumentum 9. szakaszát érinti.

Ez egy standard módosítás, mivel nem sorolható a 2018. október 17-i (EU) 2019/33 felhatalmazáson alapuló bizottsági rendelet 14. cikkének (1) bekezdésében meghatározott kategóriák egyikébe sem.

INDOKOLÁS:

A javaslat értelmében a szőlőnek 100 %-ban az adott kisebb földrajzi egységről kell származnia olyan esetekben, ahol a fent említett opcionális megnevezéseket a kisebb földrajzi egységekkel együtt használják. Szintén javasolt a művelési és borkészítési gyakorlatoknak megfelelő határértékek meghatározása annak érdekében, hogy a kisebb földrajzi egységekre csak akkor történhessen utalás, amennyiben a „Priorat” OEM borok jellemző tulajdonságai teljes mértékben kifejezésre jutnak, és a szőlők jelentős része nagy múltú, alacsony terméshozamú ültetvényekről származik, amelyeken a „Priorat” OEM borok elkészítéséhez leggyakrabban felhasznált Garnacha Negra, Garnacha Peluda, Garnacha Blanca vagy Cariñena fajták teremnek.

EGYSÉGES DOKUMENTUM

1. A termék elnevezése

Priorat

Priorato

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

3. Likőrbor

16. Túlérett szőlőből készült bor

4. A bor(ok) leírása

1. BOR – fehérborok és rozék és fehér és rozé vinos de finca (a kiváló minőségű, egyetlen birtokról származó borok különleges katalán kategóriája)

Rövid szöveges leírás

Tiszták, áttetszőek és ragyogóak. Megfelelő aromaintenzitás és minőség.

Fehérborok: határozott, gyümölcsös, virágos vagy tejes aromák. Kiegyensúlyozottak, lágyak és frissek.

Fahordós érlelésű fehérborok: gyümölcs- és/vagy fűszeraromák. Kiegyensúlyozott és jól strukturált borok érzetét keltik a szájban.

Rozé borok: gyümölcsös és/vagy virágos aromák. A szájban gyümölcsös, kellemesen hosszú lecsengésű borok, amelyek kiváló első benyomást keltenek, majd a szájpadláson bontakoznak ki.

A vinos de finca megjelenése továbbá tiszta és áttetsző, megfelelő aromaintenzitással és jól strukturált érzetet keltve a szájban.

* Illósavtartalom: 1 évnél fiatalabb borok: 16,5 milliekvivalens/liter; 1 évnél öregebb borok: 18 milliekvivalens/liter.

* Maximális kén-dioxid-tartalom: 200 mg/l, ha a cukortartalom kevesebb, mint 5 g/l, és 250 mg/l, ha a cukortartalom 5 g/l vagy magasabb.

* A nem jelölt határértékek esetében a hatályos szabályozás érvényes.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 13 Minimális összes savtartalom 3,5 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

2. BOR – vörösborok és vörös vinos de finca

RÖVID SZÖVEGES LEÍRÁS

Tiszták, áttetszőek és ragyogóak. Gyümölcsös és/vagy virágos és/vagy ásványos elsődleges aromák. A szájban kiegyensúlyozott első benyomást ad, majd strukturált, friss kibontakozást mutat.

Fahordóban érlelt bor: tiszta és áttetsző megjelenés. Egyensúly az elsődleges, másodlagos és harmadlagos aromák között. Az ízvilág a tanninok helyes struktúrája mellett intenzív, kellemes első benyomást ad, majd bontakozik ki.

A vinos de finca megjelenése továbbá tiszta és áttetsző, megfelelő aromaintenzitással és jól strukturált ízzel a szájban.

* Illósavtartalom: 1 évnél fiatalabb borok: 16,5 milliekvivalens/liter; 1 évnél öregebb borok: 20 milliekvivalens/liter.

* Maximális kén-dioxid-tartalom: 150 mg/l, ha a cukortartalom kevesebb, mint 5 g/l, és 200 mg/l, ha a cukortartalom 5 g/l vagy magasabb.

* A nem jelölt határértékek esetében a hatályos szabályozás érvényes.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 13,5 Minimális összes savtartalom 3,5 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

3. Likőrbor (rancio bor, édes likőrbor, fehér és vörös mistela bor, természetesen édes bor)

Rövid szöveges leírás

Rancio bor: megjelenése tiszta és áttetsző, színe a rubinvöröstől a terrakotta árnyalatú barnáig terjed. Érlelésre jellemző harmadlagos aromák. Érzékelhető illósavtartalom és szárított gyümölcsökre emlékeztető aromák. Kiegyensúlyozott savtartalom és krémes íz a szájpadláson.

Édes rancio bor: megjelenés és aroma tekintetében a fentivel megegyező. Íz tekintetében: markánsan olajos és jól érzékelhetően édes.

Édes likőrbor: tiszta és áttetsző megjelenés. Gyümölcsre és/vagy virágokra és/vagy fűszerekre és/vagy szárított gyümölcsre emlékeztető aromák. A szájban selymes íz és érzékelhető édesség.

Fehér mistela bor: tiszta és áttetsző, színét tekintve szalmasárga, esetenként arany tónusokkal. A friss szőlő virágos, gyümölcsös és/vagy fűszeres aromái. Megfelelő olajosság, kiegyensúlyozott savtartalom és jól érzékelhető édesség.

Vörös mistela bor: a fentiekkel megegyező, ám színét tekintve vörös, esetenként ibolya tónusokkal.

Természetesen édes bor: tiszta és áttetsző megjelenés. Gyümölcsre és/vagy virágokra és/vagy fűszerekre és/vagy szárított gyümölcsre emlékeztető aromák. Esetlegesen harmadlagos aromák. A szájban selymes íz és érzékelhető édesség.

* Illósavtartalom: fehérborok és rozék: legfeljebb 18 milliekvivalens/liter; vörösborok: legfeljebb 20 milliekvivalens/liter; rancio borok: legfeljebb 40 milliekvivalens/liter.

* Maximális kén-dioxid-tartalom: 150 mg/l, ha a cukortartalom kevesebb, mint 5 g/l, és 200 mg/l, ha a cukortartalom 5 g/l vagy magasabb.

* A nem jelölt határértékek esetében a hatályos szabályozás érvényes.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 15 Minimális összes savtartalom 3,5 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

4. Túlérett szőlőből készült bor

Rövid szöveges leírás

A túlérett szőlőből készült borokat a természetes alkoholtartalom mesterséges növelése nélkül készítik, alkoholtartalmuk teljes egészében erjesztésből származik. 15 térfogatszázalék feletti természetes alkoholtartalommal és 13,5 térfogatszázalék minimális tényleges alkoholtartalommal kell rendelkezniük.

E borkategórián belül a vimblanc a Garnacha Tinta szőlők lehetőleg tölgyfából készült, legfeljebb 100 liter űrtartalmú tartályokban erjesztett mustjának felhasználásával készült bor.

Megjelenése tiszta és áttetsző. A fiatal vimblanc borok színe változó intenzitású bíborvörös, míg az érett vimblanc borok akár rubinvörösek is lehetnek. Szárított gyümölcsökre emlékeztető aromák. Esetlegesen harmadlagos aromák. A szájban selymes íz és érzékelhető édesség.

* Illósavtartalom: 1 évnél fiatalabb borok: legfeljebb 16,5 milliekvivalens/liter; 1 évnél öregebb fehérborok és rozék: legfeljebb 18 milliekvivalens/liter; 1 évnél öregebb vörösborok: legfeljebb 20 milliekvivalens/liter.

* Maximális kén-dioxid-tartalom: fehérborok és rozék: 200 mg/l; vörösborok: 150 mg/l.

* A nem jelölt határértékek esetében a hatályos szabályozás érvényes.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 13,5 Minimális összes savtartalom 3,5 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

5. Borkészítési eljárások

5.1. Különleges borászati eljárások

1. Művelési gyakorlat

— A legjobb minőségű szőlő előállításához hagyományos művelési gyakorlatokat kell alkalmazni. Valamennyi művelési gyakorlatnak tiszteletben kell tartania a környezetet és a tőkék fiziológiai egyensúlyát. Alkalmazni kell a borkészítés szempontjából optimális állapotú szőlő termesztéséhez szükséges agronómiai ismereteket.

— A tőkéket hagyományos bakműveléssel vagy olyan egyéb módszerrel kell művelni, amely biztosítja a borok legjobb minőségét és aromagazdagságát.

— Hektáronként 2 500 tőke a legkisebb és 9 000 tőke a legnagyobb telepítési sűrűség. Az új ültetvényeknél 2013. január 1. óta hektáronként 3 000 tőke a legkisebb és 9 000 tőke a legnagyobb telepítési sűrűség.

— Az öntözés előzetes engedélyeztetéshez kötött, és csak akkor végezhető, ha a növény fennmaradásához, illetve a szőlő minőségének biztosításához vagy javításához van rá szükség.

— A szüretet lehetőleg kézzel kell végezni. Oltalom alatt álló borok csak olyan szőlőből készülhetnek, amelyek potenciális alkoholtartalma 12,5 térfogatszázalék a vörös fajták, és 12 térfogatszázalék a fehér fajták esetében.

2. A borkészítésre vonatkozó korlátozás

— A mustkészítés során hagyományos gyakorlatokat kell követni, a borok minőségének optimalizálására irányuló technológiát alkalmazva. A must vagy bor kinyeréséhez és a héjtól/törkölytől való elkülönítéséhez megfelelő nyomást kell alkalmazni, ügyelve arra, hogy 100 kg leszüretelt szőlőből legfeljebb 65 liter bor készüljön.

— A „vino de finca” jelöléssel ellátott borokat teljesen elkülönítve kell készíteni és érlelni a pincészetben, és azonosíthatóságukat mindenkor biztosítani kell. A vino de finca elkészítéséhez felhasználandó szőlő legnagyobb engedélyezett hozama 15 %-kal alacsonyabb az oltalom alatt álló eredetmegjelölés tekintetében előírt határértéknél. A szőlő szüretelése, szállítása és kezelése során alkalmazott technikákat, továbbá a préselést és az erjedés ellenőrzését, valamint a borkészítés és borérlelés borászati eljárásait úgy kell végezni, hogy azok révén a legjobb minőségű termékek jöjjenek létre.

— A címkéjükön valamelyik kisebb földrajzi egység említésére engedélyezett borokat elkülönítve kell készíteni és érlelni a pincészetben, és azonosíthatóságukat mindenkor biztosítani kell.

5.2. Maximális hozamok

1. Vörös fajták 6 000 kg szőlő/hektár

2. 39 hektoliter/hektár

3. Fehér fajták 8 000 kg szőlő/hektár

4. 52 hektoliter/hektár

5. A vino de finca előállítására szánt vörös fajták 5 100 kg szőlő/hektár

6. 33,15 hektoliter/hektár

7. A vino de finca előállítására szánt fehér fajták 6 800 kg szőlő/hektár

8. 44,2 hektoliter/hektár

9. Sűrű telepítésű parcellákról származó vörös fajták (5 000–9 000 tőke/hektár). Az 5 000 tőke/hektár feletti telepítési sűrűségű ültetvények részeként telepített minden egyes tőke esetében 0,5 kg-mal került kiegészítésre a maximális hozam. 6 000 kg szőlő/hektár

10. 39 hektoliter/hektár

11. Sűrű telepítésű parcellákról származó fehér fajták (5 000–9 000 tőke/hektár). Az 5 000 tőke/hektár feletti telepítési sűrűségű ültetvények részeként telepített minden egyes tőke esetében 0,5 kg-mal került kiegészítésre a maximális hozam. 8 000 kg szőlő/hektár

12. 52 hektoliter/hektár

13. A „vila” jelöléssel ellátott bor készítéséhez felhasználandó vörös fajták 5 000 kg szőlő/hektár

14. 32,5 hektoliter/hektár

15. A „vila” jelöléssel ellátott bor készítéséhez felhasználandó fehér fajták 7 000 kg szőlő/hektár

16. 45,5 hektoliter/hektár

17. A „paraje” vagy a „viña clasificada” jelöléssel ellátott bor készítéséhez felhasználandó vörös fajták 4 000 kg szőlő/hektár

18. 26 hektoliter/hektár

19. A „paraje” vagy a „viña clasificada” jelöléssel ellátott bor készítéséhez felhasználandó fehér fajták 6 000 kg szőlő/hektár

20. 39 hektoliter/hektár

21. A „gran viña clasificada” jelöléssel ellátott bor készítéséhez felhasználandó vörös fajták 3 000 kg szőlő/hektár

22. 19,5 hektoliter/hektár

23. A „gran viña clasificada” jelöléssel ellátott bor készítéséhez felhasználandó fehér fajták 4 000 kg szőlő/hektár

24. 26 hektoliter/hektár

6. Körülhatárolt földrajzi terület

Bellmunt del Priorat; Gratallops; El Lloar; La Morera de Montsant és Escaladei csatolt települése; Poboleda; Porrera; Torroja del Priorat; La Vilella Alta; La Vilella Baixa; Falset település északi része, amely az 1., 4., 5., 6., 7., 21. és 25. kataszteri poligon egészéből, valamint a 2. poligon 38., 39., 40., 71., 92. parcellájából, 93. parcellája nyugati részéből (1.69 ha), 96., 97., 98., 99., 100., 101. parcellájából, 102. parcellája északi részéből (0.16 ha), 103., 104., 105., 106., 107., 108., 109., 110., 111., 112., 113., 114., 115., 116., 117., 118., 119., 120., 121., 122., 123., 124., 126., 128., 129., 130., 146., 147., 149. és 150. parcellájából, a 3. poligon 1., 2., 3., 4., 5., 6., 7., 8., 9., 10., 12., 13., 14., 15., 17., 18., 19., 20., 21., 22., 23., 24., 25., 26., 27., 28., 29., 30., 31., 32., 33., 34., 35., 36., 37., 38., 39., 40., 41., 42., 43., 44., 45., 46. parcellájából, 47. parcellája északi részéből (17 ha), 50. parcellája északi részéből (2.6 ha), 52. parcellája északi részéből (3 ha), 53. parcellája északi részéből (14 ha), 54., 55., 56., 57., 58., 59. és 60. parcellájából, a 19. poligon 1., 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18., 19., 20., 21., 22., 23., 24., 25., 26., 27. parcellájából, 28. parcellája északi részéből (1.36 ha), 29. parcellája északi részéből (3.85 ha), 63., 69., 72., 73., 74. és 75. parcellájából, a 20. poligon 18., 19., 20., 21. parcellájából, 27. parcellája északi részéből (1.36 ha), 28. parcellája északi részéből (2.04 ha), 31., 34., 35., 36., 37., 38., 39., 40., 41., 42., 43., 44., 45., 46., 47., 48., 49., 50., 51., 52., 53., 54., 55., 56., 57., 58. parcellájából, 65. parcellája északi részéből (0.85 ha), 67., 69., 70., 71., 75., 76., 77. és 78. parcellájából, a 22. poligon 25., 26., 27., 28., 29., 30., 31., 32., 33., 34., 35., 36., 37., 38., 39. és 40. parcellájából és a 24. poligon 9., 11., 12., 13., 14., 15., 16., 17., 18., 20., 21., 22., 23., 24., 25., 26., 27., 28., 29., 30., 36., 38., 39., 40., 41., 42., 43., 44., 45., 46., 47. és 48. parcellájából áll; valamint Molar település keleti része, amely az 5., 6. és 7. kataszteri poligon egészéből, a 4. poligon 8. parcellájának keleti részéből (0.45 ha) és 9., 10., 11., 12., 18., 19., 20., 21., 22., 23., 24., 25., 26., 27., 28., 29., 30., 31., 32., 33., 37., 39., 40., 44., 49., 50., 51., 52., 53., 54., 55., 60., 62., 63., 65. és 68. parcellájából, a 8. poligon 29., 30., 31., 38., 39., 40., 41., 42., 43., 44., 45., 46., 47., 48., 49., 50., 51., 52., 53., 54., 55., 56., 57., 58., 59., 60., 61., 62., 63., 64., 65., 66., 67., 68., 69., 71., 72., 73., 74., 75., 76., 77., 78., 79., 80., 81., 82., 84., 85., 86., 87., 88., 89., 90., 91., 92., 93., 94., 95., 96., 97., 98., 99., 100., 101., 102., 103., 105., 106., 107., 108., 109., 110., 111., 112., 113., 114., 115., 116., 117., 118., 119., 120., 121., 122., 123., 124., 125., 126., 127., 128., 129., 130., 131., 132., 133., 134., 135., 136., 137., 138., 139., 140., 141., 142., 143., 144., 145., 146., 147., 148., 149., 150., 151., 152., 153., 154., 155., 156., 157., 158., 159., 160., 161., 162., 163., 164., 165., 166., 167., 169., 170., 171., 172., 173., 174., 176., 194., 197., 198., 201., 203., 204., 205., 206., 207., 208., 209., 211. és 212. parcellájából, a 9. poligon 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18., 19., 20., 21., 22., 23., 24., 25., 33., 34., 38., 39., 40., 44. és 45. parcellájából, és a 10. poligon 8., 13., 20., 21., 22., 23., 24., 25., 26., 27., 28., 35., 36., 37., 38., 39., 41., 42., 43., 44., 48., 49., 50., 51., 52., 53., 55., 56., 57., 58., 59., 60., 61., 62., 63., 64., 65. és 72. parcellájából áll.

7. Borszőlőfajták

GARNACHA TINTA

MAZUELA - CARIÑENA

MAZUELA - SAMSÓ

8. A kapcsolat(ok) leírása

A területet, amely rendkívül hegyes-dombos, a paleozoikum anyaga, főleg a devon és karbon időszakból származó pala alkotja. Ez a Katalóniában talált legrégebbi pala, amely a szőlőtermesztéshez kapcsolódik. E sekély, szerves anyagban szegény talajok főleg a „llicorell” vagy „llicorella” néven ismert pala szétesése útján keletkeztek. A tőkék gyökerei víz és tápanyagok után kutatva nyomulnak be a szétesett palába, ez adja a borok jellegzetes ásványi jegyeit.

Az éghajlatot illetően a terület a tenger hatásaitól viszonylag elszigetelt, ugyanakkor a Sierra de Montsant megvédi a hideg északi szelektől, amelynek eredményeként az éves átlaghőmérséklet 14 és 12 fok között változik (a Sierra de Montsant lábánál fekvő terület legalacsonyabb részén). A nappali és éjszakai hőmérsékletek ugyanakkor jelentős eltérést mutatnak, különösen nyáron, amikor az éjszakai legalacsonyabb hőmérséklet akár 12 fok, a nappali legmagasabb hőmérséklet csúcsértéke pedig akár 40 fok is lehet. A köves talaj felszínén ennél magasabb hőmérsékletek is kialakulhatnak. E hőmérséklet-ingadozások hozzájárulnak a fokozatos éréshez és a szőlőben található fenolvegyületek kívánt alakulásához.

A terület geológiai összetételével és jellegzetes talajszerkezetével együtt az alacsony (400–500 liter/négyzetméter) éves csapadékmennyiség és a felszíni nedvesség gyors elpárolgását okozó északnyugati szelek hozzájárulnak a tőkék termésének lassú és teljes beéréséhez, lehetővé téve az optimális érettségük időpontjában történő szüretelést. Ezzel szemben a kemény talajok és a száraz éghajlat általában gátolják a szőlő növekedését. Ugyanakkor ez azt is jelenti, hogy ritkán fordulnak elő növénybetegségek, ami biztosítja a szőlő jó minőségét.

E természeti tényezők és a szőlőültetvények jellegzetességei adják a Priorat borok zamatát, testességét és struktúráját.

Emellett ahhoz is hozzájárulnak, hogy az első szüretekből származó áttetsző és ragyogó (fehér-, rozé és vörös-) borok egyedi gyümölcsös aromákat és kifejezett ásványos jegyeket mutatnak, savasságukat tekintve pedig frissek, lecsengésük egyenletes.

A Priorat borok készítéséhez használt egyes szőlőfajták magas cukortartalma határozza meg a likőrborok sajátos jellemzőit. Az idők során a Pirorat szőlőkre jellemző magas cukortartalom ösztönözte a magas maradékcukor-tartalommal és/vagy alkoholtartalommal rendelkező borok nagy számban történő előállítását. Egyes fajták, például a Garnacha fokozatos érése a fajtára jellemző komplexitást és frissességet megőrző erős borok előállítását teszi lehetővé.

A rancio borok magas ásványianyag-tartalommal rendelkező, maradékcukor nélküli borok, amelyek oxidációs folyamattal készülnek tölgyfahordókban vagy üvegtartályokban. Az oxidációs folyamat során a borok jellegzetes rubinvörös és terrakotta árnyalatú barna színük mellett harmadlagos – többek között szárított gyümölcsre emlékeztető – aromákat mutatnak.

Az édes likőrborok előállítása magas cukortartalmú szőlőből történik. Az elért 8 térfogatszázalék természetes alkoholtartalmat boreredetű alkohol hozzáadásával növelik 15 térfogatszázalékra. A borokat tiszta megjelenés, szárított gyümölcsre emlékeztető aromák, ízleléskor jó struktúra és jól érzékelhető édesség jellemzik.

A mistela borokat mustból készítik, amelyhez a 15 térfogatszázalék alkoholtartalom elérésig boreredetű alkoholt adnak. Ennek folyamata színelés útján történik hét napon keresztül, ily módon elkerülhető a természetes cukrok erjedése. A borokat virágos és friss gyümölcsös aromák jellemzik, határozott fűszeres felhangok mellett.

A természetesen édes borokat nagyon magas cukortartalmú mustokból készítik, amelyeket legfeljebb 7 térfogatszázalék természetes alkoholtartalomig részlegesen erjesztik, majd boreredetű alkohollal egészítik ki legalább 15 térfogatszázalék eléréséig. A borokat gyümölcsös és fűszeres aromák jellemzik, szárított gyümölcsre emlékeztető felhangok mellett.

Az e terület domboldalain és meredek lejtőin folytatott szőlőtermesztés nehéz, költséges, és alacsony hozamokat eredményez. Pontosan ezek a körülmények teszik azonban lehetővé a kiemelkedő minőségű, koncentrált borok előállítását – e boroknál a magas alkoholtartalom adja a finom és összetéveszthetetlen aromákat. A túlérett szőlőből készült borok esetében vagy szárítják a szőlőt, vagy hosszú ideig a tőkén hagyják az érett termést, ezzel biztosítva a nedvesség elpárolgását. Ezen technikák nagyon magas természetescukor-koncentrációjú szőlőket eredményeznek, amely az ilyen borok elkészítésének alapja. A borok minimális természetes alkoholtartalma 15 térfogatszázalék, amelyet mesterségesen nem növelnek, valamint szárított gyümölcsre emlékeztető harmadlagos aromák és ízleléskor jó struktúra jellemzik őket.

9. További alapvető feltételek (csomagolás, címkézés, egyéb követelmények)

Jogi keret:

A nemzeti jogszabályokban

A további feltétel típusa:

Csomagolás a körülhatárolt földrajzi területen belül

A feltétel leírása:

Indokolás:

— Jobb nyomonkövethetőség: a borok mozgatásának korlátozása segíti az azonosíthatóságuk biztosítását.

— A minőség veszélyeztetésének elkerülése. A terület palackozó létesítményei igazodnak a bor minőségéhez és mennyiségéhez. A szállítási idő csökkentésével elkerülhetők a hő és fény miatti károsodások és a késések.

— A bor palackozását végző hely rendszerint a származás megállapítására szolgál. Ha a területen belül és kívül egyaránt történne palackozás, az aláásná a fogyasztók bizalmát, mivel ők úgy hiszik, hogy egy oltalom alatt álló eredetmegjelöléssel ellátott bor valamennyi előállítási szakaszát az oltalom jogosultjainak felügyelete mellett végzik.

A területen kívüli palackozás nem hasonlítható a területen belül, de a bor előállítására használttól eltérő létesítményben történő palackozáshoz, mivel:

— a palackozatlan bor területen belüli minden szállítását engedélyezni kell;

— csakis a bizonyos műszaki követelményeknek megfelelő, engedélyezett pincészetek végezhetnek palackozást;

— az engedélyezett pincészetek csakis az OEM-mel ellátott szőlőket, mustokat vagy borokat fogadhatják, és csak az OEM hatálya alá tartozó borokat állíthatnak elő és palackozhatnak;

— a körülhatárolt terület kicsi, ezért a szállítási idők minimális szinten tarthatók; valamint

— a termék saját mikroklímájában marad és nincs kitéve a hőmérséklet és a tengerszint feletti magasság változásainak, amelyek a termék idő előtti érését okozhatják.

Jogi keret:

A nemzeti jogszabályokban

A további feltétel típusa:

A címkézéshez kapcsolódó további feltételek

A feltétel leírása:

Minden csomagolási típust a pincészetben felhelyezett egyszer használatos plombával vagy számozott címkével kell ellátni.

A palackozott borok címkéjén jól láthatóan és a kötelező információkéval azonos látómezőben kell feltüntetni a „Denominación de Origen Calificada Priorat” („Priorat” OEM) hagyományos kifejezést és elnevezést. A „Priorat” jelzéséhez használt karakterek magassága nem haladhatja meg a 4 mm-t, míg a „Denominación de Origen Calificada” (OEM) felirathoz használt karakterek magassága a 2 mm-t.

A címkéken emellett a palackozó vagy szállító településének nevét vagy irányítószámát is fel kell tüntetni. A település jelzéséhez használt karakterek magassága nem haladhatja meg a 3 mm-t, kivéve ha e jelzés egy kisebb földrajzi egység jogosan használható nevét jelenti és tartalmazza.

A „vino de finca” megnevezést adott esetben szerepeltetni kell a címkén, az eredetmegjelölés nevével együtt.

A „vino de vila de ...”, „paraje ...”, „viña clasificada ...” és „gran viña clasificada ...” megnevezések, amelyeket egy kisebb földrajzi egység neve követ, nem használhatók az olyan termékek címkéjén, amelyek nem teljesítik a következő követelményeket:

— az összes szőlőt a szóban forgó kisebb földrajzi egységen termesztették,

— a szőlő hektáronkénti hozama nem halad meg bizonyos határértékeket,

— a szőlőtőkék meghaladnak egy bizonyos kort,

— a bor előállításához felhasznált szőlők legalább 60 %-a (a „gran viña clasificada” megnevezéssel ellátott borok esetében 90 %-a) a Mazuela, Garnacha Tinta, Garnacha Blanca vagy Garnacha Peluda fajtából való.

A termékleíráshoz vezető link

http://incavi.gencat.cat/.content/005-normativa/plecs-condicions-do-catalanes/Arxius-plecs/PC-Priorat-DOQ-nov-21-control-de-canvis.pdf

(1) HL L 9., 2019.1.11., 2. o.